Blini-koekies met gerookte forel | SARIE
Blini-koekies met gerookte forel	deur Barbara Joubert
(sowat 40 blini’s – 8 porsies)
Die verrassingElke gas gaan dink sy kry ’n klein soet koekie voor die hoofgereg, maar wanneer sy dit oopsny, kom die blini’s met roomkaas en gerookte forel te voorskyn.
Wat is ’n blini?Dis ’n soort plaatkoekie wat in Rusland ontstaan het. Dit word tradisioneel van bokwiet en suurdeeg gemaak.
80 g (90 ml) ongesoute botter, gesmelt
ekstra botter om blini’s in te braai
Meng suurdeeg en warm water saam in ’n bakkie. Laat staan vir sowat 10 minute. Plaas die melk, meel, eiergele, suiker, sout en gesmelte botter saam in ’n voedselverwerker. Voeg suurdeeg by en meng goed vir 2 minute. Maak voedselverwerker oop en skraap die kante daarvan skoon. Meng weer vir 2 minute. Gooi beslag uit in ’n groot mengbak – groot genoeg dat die beslag ongehinderd kan rys. Maak bak toe met kombuislap en laat staan minstens 1 uur. Wanneer die mengsel goed gerys het, klits die eierwitte styf. Vou eierwitte versigtig in beslag. Smelt nog ‘n bietjie ongesoute botter. Verhit ‘n nie-kleefpan en smeer met ‘n bietjie van die gesmelte botter. Gebruik ‘n groot opskeplepel en skep van die beslag in die pan, so 3 op ‘n slag. Braai oor lae hitte aan die een kant. As daar borrels op die blini begin wys, kan jy dit omdraai en verder braai aan die ander kant. Haal uit en hou eenkant wanneer gaar. Braai res vanblini’s. Moenie die blini’s warm hou nie.
4 houers (230 g elk) roomkaas
30 g grasuie, fyngekap
400 g gerookte forel
Meng een houer roomkaas met fyngekapte grasuie. Plaas ’n blini op werkoppervlak en smeer ‘n lagie gewone roomkaas bo-op. Plaas ‘n stukkie gerookte forel bo-op. Plaas nog een blini bo-op. Smeer van die grasuieroomkaas bo-op. Sit nou weer ’n blini bo-op. Smeer nog gewone roomkaas op en plaas ‘n stuk gerookte forel bo-op. Rond af met ’n blini. Smeer roomkaas om die blini-stapel soos jy ‘n koek sal versier. Jy kan ook ‘n spuitsak gebruik om dit verder te versier. Maak so agt sulke koekies of meer.
Wenk: Jy kan jou blini’s ook oop en een op ’n slag voorsit. Dis hoe dit tradisioneel gedoen is.
Skep ‘n eetlepel crème fraîche op elke blini. Sit ‘n stukkie gerookte salm en ‘n teelepel kaviaar bo-op vir spesiale geleenthede.
In plaas van die gerookte salm en kaviaar kan jy gestoomde vars aspersies op die crème fraîche sit.
Jy kan ook ‘n soet blini maak deur roomkaas boop te skep en dan heuning daarop te drup. Rond dit af met vars aarbeie.